Technické údaje a popis zariadenia umelej ľadovej plochy:

Umelá ľadová plocha sa skladá zo zariadení vlastnej plochy a strojného zariadenia na chladenie. Ohraničená je mantinelmi vysokými 1,5 m, ktoré sú osadené na stojkách pripevnených kotviacimi skrutkami do betónového podkladu. Aby bola ľadová plocha tepelne izolovaná, na podkladovú vrstvu sa pokladajú 2 vrstvy polystyrénu v celkovej hrúbke 5 cm. Na polystyrén sa kladie igelitová fólia na zabránenie úniku vody. Na fóliu sa rozbaľujú chladiace trubky z PVC, ktoré sú pred uložením skladované na kotúčoch šírky 1 m. Každý kotúč obsahuje 2 páry trubiek s vnútorným priemerom 8 mm, ich dĺžka je 40 m. a ukončené sú hrebeňovým rozvodom.
Strojné zariadenie s elektrickým pohonom, kompresorom, výparníkom, výmenníkom a čerpadlami je umiestnené v unimo bunke s rozmermi 3 x 10 m. Mimo strojovne, vo vonkajšom priestore, je chladiaca veža, ktorá zaberá plochu 3 x 5 m. Chladiacim médiom, ktoré vo výparníku a výmenníku ochladzuje chladiacu kvapalinu druhého okruhu na báze glykolu, je skvapalnený freón. Koncentrovaná zmes glykolu a vody sa čerpadlami dopravuje do rozvodných PVC trubiek ľadovej plochy. V chladiacej veži cirkuluje voda, ktorá od kompresora odvádza odpadové teplo vznikajúce pri stláčaní freónu.          
Rok výroby zariadenia: 1997, zariadenie bolo prevádzkované počas deviatich zimných sezón.
Rozmer plochy: 40 x 20 m
Rozmery minimálnej voľnej rovnej plochy potrebnej na umiestnenie ľadovej plochy: 50 x 50 m, nivelizačný rozdiel max. 3 cm
Výkon chladiaceho zariadenia: 100 kW
Zdroj elektrickej energie: minimálny príkon 120 kW/240A
Zdroj a prívod technologickej vody: minimálny prietok 2 litre/sekundu
Obstarávacia cena zariadenia 13 500 tis. Sk